3. ΕΓΚΥΚΛΙΟΣ  ΙΚΑ Αριθ.115 της 24 Αυγ.1951 Ερμηνεία του άρθρ.6 του υπ’ αριθ.1846/51 Α. Νόμου δια του οποίου άρθρου ρυθμίζονται τα της προστασίας των συνταξιούχων των Ειδικών Ταμείων κατά του κινδύνου της ασθενείας. Κατόπιν της δημοσιεύσεως του υπ’ αριθ.1846/51 Α. Νόμου παρέχομεν υμίν κατωτέρω οδηγίας επί της εφαρμογής των διατάξεων του άρθρ.6 αυτού. Δια της εισαγωγής των διατάξεων του ανωτέρω άρθρου συμπληρούται το σύστημα της  δια της παρ.3 του άρθρ.4 του υπ’ αριθ.1022/46 Α. Νόμου καθιερωθείσης το πρώτον προστασίας κατά του κινδύνου της ασθενείας των συνταξιούχων Ειδικών Ταμείων των μη καλυπτομένων κατά του εν λόγω κινδύνου παρά των Ταμείων τούτων. Έκτασις-Πρόσωπα-Προϋποθέσεις Η δια του άρθρ.6 καθιερουμένη προστασία συνίσταται εις την υπό ωρισμένας προϋποθέσεις αυτόματον συνέχισιν της αναγνωρίσεως ασφαλιστικής προστασίας επί των παροχών ασθενείας του Ι.Κ.Α. εις τους συνταξιούχους Ειδικών Ταμείων και τα μέλη οικογενείας αυτών, ώστε κατά την επαλήθευσιν του κινδύνου της ασθενείας (ασθένεια – μητρότης - ατύχημα) να καθίσταται δυνατή η εκ μέρους του Ιδρύματος πραγματοποίησις αυτοίς των παροχών ασθενείας εις οίαν έκτασιν και υφ’ ούς όρους πραγματοποιούνται αύται εις τους ιδίους αυτού συνταξιούχους της αντιστοίχου κατηγορίας. Της κατά τ’ ανωτέρω προστασίας δικαιούνται από 1 ης  Αυγούστου : 1) Τα πρόσωπα τα οποία είχον ήδη καταστή συνταξιούχοι Ειδικού Ταμείου προ της 21 ης Ιουν.1951 (ημερομηνίας ενάρξεως της ισχύος του νέου νόμου) ή κατέστησαν από της ημερομηνίας ταύτης ή μέλλουν να καταστούν συνταξιούχοι Ειδικού Ταμείου εφ’ όσον : α) κατά τον χρόνον της αναγνωρίσεως του συνταξιοδοτικού δικαιώματος εκέκτηντο ασφαλιστικήν ικανότητα δια την λήψιν των παροχών ασθενείας του Ι.Κ.Α., και ήν απέκτησαν λόγω της υπαγωγής των εις την υποχρεωτικήν ασφάλισιν του Ι.Κ.Α. δια τους κλάδους της ασθενείας κατά τον χρόνον καθ’΄ον ήσαν εν ενεργεία μισθωτοί, και β) κατά τον χρόνον της αναγνωρίσεως του συνταξιοδοτικού δικαιώματος, όσον αφορά τας λοιπάς πλην των λόγω αναπηρίας ή θανάτου ησφαλισμένων κατηγορίας συνταξιούχων, ο ενδιαφερόμενος είχε συμπληρώσει προκειμένου μεν περί ανδρός το 60όν έτος προκειμένου δε περί γυναικός το 55όν έτος της ηλικίας του. 2) Τα υπό την έννοιαν του άρθρ.33 μέλη οικογενείας των εν τη προηγουμένη παραγράφω αναφερομένων προσώπων, πλην των λόγω θανάτου συνταξιούχων. 3) Οι δικαιούμενοι συντάξεως λόγω θανάτου του συνταξιούχου Ειδικού Ταμείου, εφ’ όσον ο εξ ού έλκουσι το δικαίωμα συνταξιούχος εκέκτηντο ασφαλιστικήν ικανότητα επί των παροχών ασθενείας του Ι.Κ.Α. μέχρι της ημέρας του θανάτου του. Ως είναι ευνόητον ουδεμία σημασίαν έχει εν προκειμένων το εάν το Ειδικόν Ταμείον, υπάγεται ή μη υπό την εποπτείαν του Υπουργείου Εργασίας, δεδομένου ότι μόνον κριτήριον του δικαιώματος προς λήψιν παροχών είναι το γεγονός της πληρώσεως εν τω προσώπω του συνταξιούχου των εν άρθρ.6 οριζομένων προϋποθέσεων (ασφαλιστική ικανότης κατά τον χρόνον της αναγνωρίσεως του συνταξιοδοτικού δικαιώματος-συμπλήρωσις ωρισμένου ορίου ηλικίας). Έναρξις και λήξις του δικαιώματος προς λήψιν παροχών ασθενείας Οι συνταξιούχοι οι ανήκοντες εις τας ετέρας, πλην της λόγω θανάτου κατηγορίας, συνεχίζουσι να κέκτηνται την εν τω προσώπω των ως ησφαλισμένων αναγνωρισθείσαν ασφαλιστικήν προσδοκίαν επί των παροχών ασθενείας του ΙΚΑ και μετά την αναγνώρισιν του συνταξιοδοτικού αυτών δικαιώματος, οι δε συνταξιούχοι λόγω θανάτου αποκτώσιν ασφαλιστικήν προσδοκίαν επί των εν λόγω παροχών από της αναγνωρίσεως εν τω προσώπω των του συνταξιοδοτικού δικαιώματος. Η κατά τ’ ανωτέρω ασφαλιστική προσδοκία λήγει μετά πάροδον εξαμήνου από της ημέρας της δι’ οιονδήποτε λόγον διακοπής της συνταξιοδοτήσεως πάντων των προαναφερθέντων προσώπων. Τρόπος αναγνωρίσεως της ασφαλιστικής ικανότητος Έκαστος των κατά τ’ ανωτέρω εξ οιασδήποτε αιτίας (λόγω αναπηρίας-γήρατος-θανάτου-εξόδου από της υπηρεσίας λόγω καταργήσεως θέσεως κλπ.) συνταξιούχων, εφ’ όσον, έχει κριθή τοιούτος κατά την κοινοποίησιν της παρούσης, δέον όπως εφοδιασθή δια βεβαιώσεως του συνταξιοδοτούντος αυτόν Ειδικού Ταμείου, εξ ής να προκύπτη η χρονολογία ενάρξεως του συνταξιοδοτικού δικαιώματος, ότι ούτος εκέκτητο κατά τον χρόνον της ενάρξεως του συνταξιοδοτικού του δικαιώματος ικανότητα προς λήψιν των παροχών ασθενείας του Ι.Κ.Α. και προκειμένου περί συνταξιούχων, ετέρων πλην της λόγω θανάτου και αναπηρίας κατηγοριών, ότι κατά τον προαναφερθέντα χρόνον είχε συμπληρώσει προκειμένου περί ανδρός το 60όν προκειμένου δε περί γυναικός το 55 ον  έτος της ηλικίας. Εφοδιασμένος δια της προμνησθείσης βεβαιώσεως του συνταξιοδοτικού αυτού βιβλιαρίου και των τυχόν εις χείρας του βιβλιαρίων ασφαλίσεως και ασθενείας του Ιδρύματος, θα προσέλθη εις την Σελ. 245 Ασφάλιση κατά της ασθενείας συνταξιοδοτούμενων 15Β.Ε.δ.3 αρμοδίαν Υπηρεσίαν του Υποκαταστήματος του Ιδρύματος, εις ου την ασφαλιστικήν περιοχήν ευρίσκεται η κατοικία του δια την εγγραφήν του εις τα Μητρώα ησφαλισμένων του Ιδρύματος ή την συμπλήρωσιν των ήδη κατατεθιμένων εν τω ατομικώ του φακέλλω στοιχείων. Η αρμοδία Υπηρεσία του Υποκαταστήματος αφού συγκρίνη τα εν τη βεβαιώσει αναγραφόμενα προς τα εις χείρας ή εν τω ατομικώ φακέλλω του ενδιαφερομένου στοιχεία, (παλαιά ασφαλιστικά βιβλιάρια ασφαλίσεως κλάδου ή κλάδων ασθενείας, παλαιόν βιβλιάριον ασθενείας, πράξεις αναγνωρίσεως ημερών εργασίας εν τη ασφαλίσει ασθενείας του Ιδρύματος κλπ.) θα μεριμνήση δια την συμπλήρωσιν των εν τω υπάρχοντι απογραφικώ δελτίω εγγραφών ή την έκδοσιν νέου απογραφικού δελτίου. Σημειούμεν σχετικώς, ότι εις την περίπτωσιν των συνταξιούχων λόγω θανάτου το απογραφικόν δελτίον θα συμπληρούται δια των στοιχείων (ονοματεπώνυμον κλπ.) του θανόντος ησφαλισμένου εξ ού έλκει το δικαίωμα ο συνταξιούχος, θα σημειούται δε επ’ αυτού (του δελτίου) το όνομα του συνταξιοδοτουμένου ή των συνταξιοδοτουμένων προσώπων. Βάσει των προαναφερθέντων στοιχείων ήτοι των βιβλιαρίων του Ιδρύματος ή εν ελλείψει τούτων της βεβαιώσεως του συνταξιοδοτούντος Ταμείου θα εκδίδεται βιβλιάριον ασθενείας ατομικόν - οικογενειακόν υπέρ του δικαιούχου, επί του εξωφύλλου του οποίου θα τίθεται δια σφραγίδος ή ένδειξις Συνταξιούχος του Ταμείου.......... λόγω.......... (αιτία συνταξιοδοτήσεως), επί δε των οικείων σελίδων του θα τίθεται η σχετική σφραγίς ασφαλιστικής ικανότητος κατά τα εν τη υπ’ αριθ.95/51 εγκυκλίω διαταγή οριζόμενα. Εις ήν περίπτωσιν προσάγεται υπό του συνταξιούχου βιβλιάριον ασθενείας, θα θεωρήται τούτο κατά τα προλεχθέντα. Εν προκειμένω εφιστώμεν την προσοχήν υμών όπως προ πάσης παρατάσεως της ασφαλιστικής ικανότητος ελέγχητε το συνταξιοδοτικόν βιβλιάριον ενδιαφερομένου. Οι μετά την κοινοποίησιν της παρούσης καθιστάμενοι συνταξιούχοι των Ειδικών Ταμείων θα προσκομίζωσιν εις την αρμοδίαν Υπηρεσίαν του Ιδρύματος δια την αναγνώρισιν της ασφαλιστικής ικανότητος εκτός του συνταξιοδοτικού των βιβλιαρίου και της σχετικής ως άνω βεβαιώσεως του συνταξιοδοτούντος Ταμείου, το βιβλιάριόν των ασθενείας ως και το τελευταίον ασφαλιστικόν των βιβλιάριον, εφ’ όσον τούτο δεν έχει κατατεθή εις την Υπηρεσίαν του Ιδρύματος. Βάσει των στοιχείων τούτων ως και των εν τω ατομικώ φακέλλω του ησφαλισμένου τοιούτων θα εκδίδεται βιβλιάριον ασθενείας κατά τ’ ανωτέρω. Προς αποφυγήν πάσης καταστρατηγήσεως του νόμου και πληρεστέραν ενημέρωσιν των Υπηρεσιών μας, είναι σκόπιμον όπως τα οικεία Ειδικά Ταμεία κοινοποιούν εκάστοτε εις το Ίδρυμα την Σελ. 246 περί διακοπής της συνταξιοδοτήσεως απόφασιν, εις όσας δε περιπτώσεις καθίσταται τούτο εφικτόν (π.χ. λήξις του συνταξιοδοτικού δικαιώματος λόγω λήξεως της συνταξίμου αναπηρίας ή λόγω ενηλικιώσεως του συνταξιούχου) αναγγέλωσίν ημίν, ότι επίκειται η διακοπή της παροχής συντάξεως, προ της διακοπής της πραγματοποιήσεως της τοιαύτης παροχής. Ρύθμισις περιπτώσεων συνταξιούχων Κλαδικών Ταμείων υπαχθέντων εις την ασφάλισιν  ασθενείας του ΙΚΑ βάσει των διατάξεων του  υπ’ αριθ.1022/46 Α. Νόμου. Ως γνωστόν εις την υποχρεωτικήν ασφάλισιν του Ι.Κ.Α. κατά του κινδύνου της ασθενείας έχουσιν ήδη υπαχθή βάσει των διατάξεων της παρ.4 του άρθρ.3 του υπ’ αριθ.1022/46 Α. Νόμου οι συνταξιούχοι α) του Ταμείου Μεταλλευτών, β) του Ταμείου Ασφαλίσεως Τυπογράφων και Μισθωτών Γραφικών Τεχνών και γ) του Ταμείου Συντάξεων Προσωπικού Σιδηροδρόμων Αττικής (εγκ.175/50, 198/50). Κατόπιν των διατάξεων του άρθρ.6 του υπ’ αριθ.1846/51 Α. Νόμου σημειούμεν τα ακόλουθα σχετικώς με την περαιτέρω ασφάλισιν των ως άνω συνταξιούχων. Ούτοι διακρίνονται : α) Εις εκείνους, εν τω προσώπω των οποίων πληρούνται αι προϋποθέσεις του άρθρ.6 του Α.Ν.1846/51 και β) εις εκείνους, εν τω προσώπω των οποίων δεν πληρούνται αι εν λόγω προϋποθέσεις. Εκ τούτων, οι ανήκοντες εις την πρώτην κατηγορίαν εξακολουθούν να κέκτηνται την εν τω προσώπω των προ της ενάρξεως της συνταξιοδοτήσεώς των αναγνωρισθείσαν ασφαλιστικήν προσδοκίαν επί των παροχών ασθενείας του Ι.Κ.Α., απαλλασσόμενοι από της 1 ης  Αυγούστου της υποχρεώσεως καταβολής ασφαλιστικής τινος εισφοράς. Οι ανήκοντες εις την δευτέραν κατηγορίαν θα εξακολουθήσωσιν υπαγόμενοι εις την υποχρεωτικήν ασφάλισιν του Ιδρύματος δια τους κλάδους της ασθενείας καταβάλλοντες το υπό των σχετικών Υπουργικών αποφάσεων καθορισθέν ποσοστόν επί της καταβαλλομένης αυτοίς μηνιαίας συντάξεως. Δια την τακτοποίησιν του ζητήματος θα πρέπει τα οικεία Ταμεία (Ταμείον Ασφαλίσεως Μεταλλευτών, Ταμείον Συντάξεων Προσωπικού Σιδηροδρόμων Αττικής και Ταμείον Ασφαλίσεως Τυπογράφων και Μισθωτών Γραφικών Τεχνών) να εφοδιάσωσι το Ίδρυμα δια πινάκων εμφαινόντων κατά Υποκ/ματα τα ονοματεπώνυμα των συνταξιούχων των, οίτινες εμπίπτουσιν εις τας διατάξεις του άρθρ.6, (επί λόγω θανάτου συνταξιούχων και το ονοματεπώνυμον του εξ ου έλκει το συνταξιοδοτικόν δικαίω15Β.Ε.δ.3 Ασφάλιση κατά της ασθενείας συνταξιοδοτούμενων μα ησφαλισμένου), τον αριθμόν Μητρώου ασφαλίσεως του Ι.Κ.Α., τον τόπον της τελευταίας προ της απονομής της συντάξεως απασχολήσεώς των, την χρονολογίαν ενάρξεως του συνταξιοδοτικού των δικαιώματος και την αιτίαν της συνταξιοδοτήσεως, προς ενημέρωσιν των Υπηρεσιών μας. Τους εν λόγω πίνακας δέον ν’ αποστείλωσιν εις τον παρά τη Γενική Δ/νσει Ασφαλιστικόν Κλάδον. Να συντάσωσι δε του λοιπού μηνιαίας καταστάσεις καταβολής ασφαλιστικών εισφορών μόνον όσον αφορά την δευτέραν κατηγορίαν συνταξιούχων των. 